26. ΑΠΟΦΑΣΙΣ ΓΕΝΙΚΟΥ ΓΡΑΜΜΑΤΕΑ ΤΟΥ ΕΛΛΗΝΙΚΟΥ ΟΡΓΑΝΙΣΜΟΥ  ΤΟΥΡΙΣΜΟΥ Αριθ. 525291  της 8/29 Ιουν. 1978 (ΦΕΚ Β΄ 579) Περί καθορισμού των απαιτουμένων δικαιολογητικών για την έγκριση θέσεως σε κυκλοφορία ειδικού τουριστικού λεωφορείου. Έχοντας υπόψη: α.Το Νόμ. 1624/51 «περί ΕΟΤ», όπως ισχύει σήμερα. β.Το Νόμ. 711/77 «περί ειδικών τουριστικών λεωφορείων» (άρθρ. 4 παρ. 3), αποφασίζουμε: Καθορίζουμε ως ακολούθως τα απαιτούμενα δικαιολογητικά για την έγκριση θέσεως σε κυκλοφορία τουριστικού λεωφορείου δημόσιας χρήσεως: α)Άδεια λειτουργίας Γραφείου Γενικού Τουρισμού. β)Βεβαίωση, μιας αναγνωρισμένης στην Ελλάδα Τράπεζας, με την οποία να βεβαιώνεται ότι έχει εισαχθή στο όνομα του αιτούντος, εντός του προηγουμένου της αιτήσεως δωδεκαμήνου χρονικού διαστήματος, συνάλλαγμα, αντίστοιχο με το ποσό των 15.000 δολλαρίων Ηνωμένων Πολιτειών της Αμερικής, το οποίο προέρχεται αποδεδειγμένως από τουριστικές εργασίες. Σε περίπτωση που η Τράπεζα δεν είναι δυνατόν να βεβαιώσει από τα στοιχεία που έχει στη διάθεσή της, ότι το συνάλλαγμα που έχει εισαχθεί προέρχεται αποκλειστικώς από τουριστικές εργασίες μαζί με τη βεβαίωση της Τράπεζας «περί εισαγωγής συναλλάγματος», θα υποβάλλονται οι βεβαιώσεις αγοράς συναλλάγματος και υπεύθυνη δήλωση του αιτούντος, του Ν.Δ. 105/69, ότι το συνάλλαγμα που έχει εισαχθεί προέρχεται αποκλειστικώς από τουριστικές εργασίες. 